**TED** (**Technology, Entertainment, Design**, suom. *Teknologia, viihde, muotoilu*) on yksityinen voittoa tavoittelematon konferenssi, joka järjestettiin ensimmäisen kerran 1984. Sen vuotuisiin konferensseihin voivat osallistua vain kutsun saaneet. TEDin slogan on "Levittämisen arvoisia ideoita" (engl. *Ideas worth spreading*). Parhaat videoidut konferenssipuheet ovat kaikkien saatavilla TEDin internetsivustolla, osa myös suomenkielisellä tekstityksellä - kts. kohta käännösprojekti.

TEDin alkuperäinen teknologia, viihde ja muotoilu -teema on sittemmin levinnyt kattamaan monia muita alueita. TED-konferenssin puhujissa on asiantuntijoita tieteiden eri aloilta, mutta myös muusikoita, ihmisoikeusaktivisteja, poliitikkoja ja niin edelleen. Muun muassa Bill Gates, Bill Clinton, Bono, Al Gore, nobelisti James D. Watson, kädellistutkija Jane Goodall, ja Googlen luoneet Sergey Brin ja Larry Page ovat pitäneet konferenssissa puheita. Vuoteen 2021 mennessä ainoat suomalaiset, jotka ovat puhuneet TEDissä ovat Linuxin kehittäjä Linus Torvalds, F-Securen tutkimusjohtaja Mikko Hyppönen, pelisuunnittelija Karoliina Korppoo ja johtamisen professori Anu Puusa. 

TEDin omistaa vuonna 1996 perustettu yksityinen voittoa tavoittelematon Sapling Foundation, jonka tavoitteena on levittää loistavia ideoita ja inspiroida ihmisiä luomaan parempi tulevaisuus.

Historia
--------

Chris Anderson TED-konferenssissa vuonna 2007
TEDin ensimmäinen konferenssi pidettiin vuonna 1984. Ensimmäisessä konferenssissa puhui muun muassa matemaatikko Benoît Mandelbrot ja esiteltiin juuri julkaistu Macintosh-tietokone. Konferenssi oli menestys, joskaan ei taloudellisesti. Järjestäjillä Richard Saul Wurman ja Harry Marks ei ollut tarpeeksi varoja järjestää seuraavaa konferenssia ennen kuin kuusi vuotta myöhemmin. Vuodesta 1990 lähtien konferenssi on kuitenkin pidetty joka vuosi. Vuonna 2000 65-vuotias Wurman oli valmis jättämään konferenssin järjestämisen ja marraskuussa 2001 TED siirtyi Chris Andersonin omistaman Sapling Foundationin omistukseen. Andersonista tuli konferenssin uusi kuraattori ja konferenssin formaatti pysyi entisellään.

TED Prize
---------

Vuonna 2005 TED alkoi jakaa palkintoa TED Prize, joka on rahalliselta arvoltaan 100 000 dollaria. Lisäksi palkitut saavat pitää puheen konferenssissa. Puheen aihe on toive, joka muuttaisi maailmaa (engl. *a wish to change the world*). Vuoteen 2009 asti palkinnon sai kolme henkilöä vuosittain.

### Palkitut

| 2005  | 2006  | 2007  | 2008  | 2009  | 2010  | 2011  | 2012  | 2013  |
| --- | --- | --- | --- | --- | --- | --- | --- | --- |
| Bono | Lawrence Brilliant | Bill Clinton | Neil Turok | Sylvia Earle | Jamie Oliver | JR | City 2.0 | Sugata Mitra |
| Edward Burtynsky | Jehane Noujaim | Edward O. Wilson | Dave Eggers | Jill Tarter |
| Robert Fischell | Cameron Sinclair | James Nachtwey | Karen Armstrong | José Antonio Abreu |

Käännösprojekti
---------------

Toukokuussa 2009 TED aloitti videoidensa avoimen kääntämisen eri kielille. Avoimeen käännösprojektiin voivat osallistua myös amatöörikääntäjät. Itse kääntäminen tapahtuu Amara-tekstityssivustoa hyödyntäen osissa niin, että yksi kääntäjä kääntää valmiista (esimerkiksi englanninkielisestä) tekstityksestä suomeksi, ja toinen vapaaehtoinen tarkastaa ja tarvittaessa korjaa käännöstä. Käännökset ovat enimmäkseen vapaaehtoisten tekemiä ja niitä tulee projektin edetessä koko ajan lisää.

Lähteet
-------

1. ↑  About TED www.ted.com. Viitattu 2.8.2009. (englanniksi)
2. ↑  Speakers www.ted.com. Viitattu 2.8.2009. (englanniksi)
3. ↑  Who owns TED www.ted.com. Viitattu 2.8.2009. (englanniksi)
4. ↑  About TED History www.ted.com. Viitattu 2.8.2009. (englanniksi)
5. ↑  TED Prize 2005 TEDPrize.org.  Arkistoitu 21.12.2008. Viitattu 2.8.2009. (englanniksi)
6. ↑  TED Prize 2006 TEDPrize.org.  Arkistoitu 21.12.2008. Viitattu 2.8.2009. (englanniksi)
7. ↑  TED Prize 2007 TEDPrize.org.  Arkistoitu 21.12.2008. Viitattu 2.8.2009. (englanniksi)
8. ↑  TED Prize 2008 TEDPrize.org. Viitattu 2.8.2009. (englanniksi)
9. ↑  TED Prize 2009 TEDPrize.org.  Arkistoitu 28.12.2011. Viitattu 2.8.2009. (englanniksi)
10. ↑  TED Prize 2010 TEDPrize.org. Viitattu 14.2.2010. (englanniksi)
11. ↑  TED Prize 2011 TEDPrize.org. Viitattu 20.10.2012. (englanniksi)
12. ↑  TED Prize 2012 TEDPrize.org. Viitattu 20.10.2012. (englanniksi)
13. ↑  TED Prize 2013 TEDPrize.org. Viitattu 5.5.2013. (englanniksi)
14. ↑  TED Open Translation Project www.ted.com. Viitattu 5.5.2013. (englanniksi)
15. ↑  Talks in Suomi www.ted.com.  Arkistoitu 2.9.2009. Viitattu 1.9.2009.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **TED**.
* www.ted.com kotisivut (englanniksi), (suomeksi)

Kirjallisuutta
--------------

* Anderson, Chris: *Virallinen TED-opas : puhu ja vakuuta yleisösi.* Suomentanut Veli-Pekka Ketola. Helsinki : Art House, 2016. ISBN 978-951-884-593-8.